text:
% от стойността на брояча за пълна блокировка
 4.2.1.4.
 След като е спрян, броячът трябва да се върне в нулево положение, когато уредите за следене, свързани с този брояч, са работили поне веднъж до приключване на цикъла си на следене, без да открият неизправност, или не е открита неизправност, отчитана от този брояч, по време на 40 часа работа на двигателя от последното спиране на брояча (вж. фиг. 4).
 4.2.1.5.
 Броячът продължава да брои от точката, в която е запазил съответната стойност, ако неизправност, отчитана от този брояч, е открита по време на период, в който броячът е блокиран (вж. фиг. 4).
 5. ОНАГЛЕДЯВАНЕ НА МЕХАНИЗМИТЕ НА ЗАДЕЙСТВАНЕ И ИЗКЛЮЧВАНЕ НА БРОЯЧА
 5.1. В настоящата точка са онагледени механизмите за задействане и изключване на брояча в някои типични случаи. Фигурите и описанията, дадени в точки 5.2, 5.3 и 5.4, служат само за целите на онагледяването в настоящото приложение и не трябва да бъдат посочвани като примери за изискванията на настоящия регламент или като окончателно обяснение на съответните процеси. Часовете за броячите, посочени във фигури 6 и 7, се отнасят за най-високите стойности на пълната блокировка от таблица 4. За простота фактът, че системата за предупреждение ще бъде активна, когато системата за блокировка е активна, не се посочва в дадените илюстрации.
 Фигура 4
 Повторно задействане и връщане в нулево положение на брояч след период, в който броенето му е спряно
 5.2. На фиг. 5 е онагледено действието на механизмите на задействане и изключване на брояча при следене на наличността на реагент в пет случая:
 Случай 1: въпреки предупреждението, операторът продължава да управлява машината до блокиране на работата на машината;
 Случай на зареждане 1: операторът зарежда резервоара за реагент, така че се достига ниво над граничната стойност 10 %. Предупреждението и блокировката са изключени.
 Случаи на зареждане 2 и 3 („недостатъчно“ зареждане): системата за предупреждение е задействана. Степента на предупреждение зависи от количеството наличен реагент;
 Случай на зареждане 4 („твърде недостатъчно“ зареждане): частичната блокировка се задейства незабавно.
 Фигура 5
 Наличност на реагент
 5.3. На фиг. 6 са онагледени три случая с реагент с лошо качество:
 Случай 1: въпреки предупреждението, операторът продължава да управлява машината до блокиране на работата на машината;
 Случай на ремонт 1 („лош“ или „несъвестен“ ремонт): след блокиране на машината операторът променя качеството на реагента, но скоро след това го заменя отново с реагент с недобро качество. Системата за блокировка незабавно се задейства отново и работата на машината се блокира след 2 работни часа на двигателя;
 Случай на ремонт 2 („добър ремонт“): след блокиране на машината операторът коригира качеството на реагента. След известно време обаче той зарежда отново с реагент с недобро качество. Процесите на предупреждение, блокировка и броене започват отново от нулево положение.
 Фигура 6
 Пълнене с реагент с недобро качество
 5.4. На фиг. 7 са онагледени три случая на повреда на дозиращата система за уреа. На фигурата е онагледен също процесът, който се прилага в случай на повредите при следене, описани в точка 9 от настоящото приложение.
 Случай 1: въпреки предупреждението, операторът продължава да управлява машината до блокиране


text:
на работата на машината;
 Случай на ремонт 1 („добър ремонт“): след блокиране на машината операторът поправя дозиращата система. След известно време обаче дозиращата система се поврежда отново. Процесите на предупреждение, блокировка и броене започват отново от нулево положение.
 Случай на ремонт 2 („лош“ ремонт): през периода на частична блокировка (ограничаване на въртящия момент) операторът ремонтира дозиращата система. Скоро след това обаче дозиращата система се поврежда отново. Системата за частична блокировка незабавно се задейства отново и броячът започва да брои отново от стойността, която е имал към момента на ремонта.
 Фигура 7
 Повреда на дозиращата система за реагент
 Допълнение 3
 Доказване на минимална допустима концентрация на реагент CDmin
 1.
 Производителят доказва правилната стойност на CDmin по време на одобряването на типа, като провежда частта от цикъла NRTC на горещ двигател с използване на реагент с концентрация CDmin.
 2.
 Изпитването се предхожда от съответния цикъл (цикли) на NCD или от определен от производителя подготвителен цикъл, който позволява система за контрол на NOx със затворен контур да се адаптира към качеството на реагент с концентрация CDmin.
 3.
 Емисиите на замърсители, получени при това изпитване, трябва да бъдат по-ниски от граничните стойности на NOx, определени в точка 7.1.1 от настоящото приложение.
 ПРИЛОЖЕНИЕ 10
 ОПРЕДЕЛЯНЕ НА ЕМИСИИТЕ НА CO2
 Допълнение 1
 Определяне на емисиите на CO2 на двигатели, спадащи към обхвати на мощност до P включително
 1. ВЪВЕДЕНИЕ
 1.1. В настоящото допълнение се определят разпоредбите и процедурите на изпитване за докладване на емисиите на CO2 за всички обхвати на мощност до Р включително. Ако производителят, въз основа на варианта, посочен в точка 5.2 от настоящото правило, избере да използва процедурата от приложение 4Б, трябва да се приложи допълнение 2 от настоящото приложение.
 2. ОБЩИ ИЗИСКВАНИЯ
 2.1. Емисиите на CO2 трябва да се определят за приложимия изпитвателен цикъл, посочен в точка 1.1 от приложение 4А в съответствие с точка 3 (NRSC) или съответно точка 4. (NRTC с пускане на горещ двигател) от приложение 4А към настоящото правило. За обхвати на мощност от L до P емисиите на CO2 трябва да се определят за изпитвателен цикъл NRTC с пускане при горещ двигател.
 2.2. Резултатите от изпитването се докладват като усреднени стойности за цикъл на специфичните емисии, получени при изпитване на стенд, и се изразяват в мерна единица g/kWh.
 2.3. Ако по избор на производителя NRSC се провежда като цикъл със стабилни състояния и линейни преходи между тях, се прилагат позоваванията на NRTC, посочени в настоящото допълнение, или изискванията от допълнение 2 към настоящото приложение.
 3. ОПРЕДЕЛЯНЕ НА ЕМИСИИТЕ НА CO2
 3.1. Измерване в неразредени отработили газове
 Настоящата точка се прилага, ако CO2се измерва в разредени отработили газове.
 3.1.1. Измерване
 CO2 в неразредените отработили газове, изпускани от двигателя, предоставен за изпитване, се измерва с недисперсен инфрачервен анализатор (NDIR) в съответствие с точка 1.4.3.2 (NRSC) или съответно, точка 2.3.3.2 (NRTC) от допълнение 1 към приложение 4А към настоящото правило.
 Системата за измерване трябва да отговаря на изискванията за линейност от точка 1.5 от допълнение 2 към приложение 4А към настоящото правило.
 Системата за измерване трябва да отговаря на изискванията

type: contracts

jurisdiction: EU


text:
на точка 1.4.1 (NRSC) или съответно точка 2.3.1 (NRTC) от допълнение 1 към приложение 4А към настоящото правило.
 3.1.2. Оценка на данните
 Съответните данни се записват и съхраняват в съответствие с точка 3.7.4 (NRSC) или съответно, точка 4.5.7.2 (NRTC) от приложение 4А към настоящото правило.
 3.1.3. Изчисляване на усреднените емисии за цикъл
 Ако са измерени за сух въздух, се прилага корекционният коефициент за преминаване от сух към влажен въздух в съответствие с точка 1.3.2 (NRSC) или съответно, точка 2.1.2.2 (NRTC) от допълнение 3 към приложение 4А към настоящото правило.
 По отношение на NRSC, масата на CO2 (g/h) трябва да се изчисли за всеки отделен режим в съответствие с точка 1.3.4 от допълнение 3 към приложение 4А към настоящото правило. Дебитите на отработилите газове трябва да се определят в съответствие с точки 1.2.1 — 1.2.5 от допълнение 1 към приложение 4А към настоящото правило.
 По отношение на NRTC, масата на CO2 (g/изпитване) трябва да се изчисли в съответствие с точка 2.1.2.1 от допълнение 3 към приложение 4А към настоящото правило. Дебитът на отработилите газове трябва да се определи в съответствие с точка 2.2.3 от допълнение 1 към приложение 4А към настоящото правило.
 3.2. Измерване в разредени отработили газове
 Настоящата точка се прилага, ако CO2 се измерва в разредени отработили газове.
 3.2.1. Измерване
 CO2в разредените отработили газове, изпускани от двигателя, предоставен за изпитване, се измерва с недисперсен инфрачервен анализатор (NDIR) в съответствие с точка 1.4.3.2 (NRSC) или съответно, точка 2.3.3.2 (NRTC) от допълнение 1 към приложение 4А към настоящото правило. Разреждането на отработилите газове се прави с филтриран околен въздух, синтетичен въздух или азот. Дебитът на системата за разреждане на целия поток трябва да бъде достатъчно голям, за да елиминира кондензацията на вода в системите за разреждане и вземане на проби.
 Системата за измерване трябва да отговаря на изискванията за линейност от точка 1.5 от допълнение 2 към приложение 4А към настоящото правило.
 Системата за измерване трябва да отговаря на изискванията на точка 1.4.1 (NRSC) или съответно точка 2.3.1 (NRTC) от допълнение 1 към приложение 4А към настоящото правило.
 3.2.2. Оценка на данните
 Съответните данни се записват и съхраняват в съответствие с точка 3.7.4 (NRSC) или съответно, точка 4.5.7.2 (NRTC) от приложение 4А към настоящото правило.
 3.2.3. Изчисляване на усреднените емисии за цикъл
 Ако са измерени за сух въздух, се прилага корекционният коефициент за преминаване от сухо към влажно състояние в съответствие с точка 1.3.2 (NRSC) или съответно, точка 2.1.2.2 (NRTC) от допълнение 3 към приложение 4А към настоящото правило.
 По отношение на NRSC, масата на CO2 (g/h) трябва да се изчисли за всеки отделен режим в съответствие с точка 1.3.4 от допълнение 3 към приложение 4А към настоящото правило. Дебитите на разредените отработили газове трябва да се определят в съответствие с точка 1.2.6 от допълнение 1 към приложение 4А към настоящото правило.
 По отношение на NRTC, масата на CO2 (g/изпитване) трябва да се изчисли в съответствие с точка 2.2.3 от допълнение 3 към приложение 4А към настоящото правило. Дебитът на разредените отработили газове трябва да се определя в съответствие с точка


text:
2.2.1 от допълнение 3 към приложение 4А към настоящото правило.
 Фоновата корекция трябва да се прилага в съответствие с точка 2.2.3.1.1 от допълнение 3 към приложение 4А към настоящото правило.
 3.3. Изчисляване на специфичните емисии при изпитване на стенд
 3.3.1. NRSC
 Специфичните емисии при изпитване на стенд e
 CO2 (g/kWh) трябва да се изчислят, както следва:
 където
 и
 CO2 mass,I
 е масата на CO2 при индивидуалния режим (g/h)
 Pm,i
 е измерената мощност при индивидуалния режим (kW);
 PAE,i
 е мощността на допълнителните устройства при индивидуалния режим (kW)
 WF,i
 е тегловният коефициент при индивидуалния режим
 3.3.2. NRTC
 Работата на цикъла, необходима за изчисляване на специфичните емисии на CO2, получени при изпитване на стенд, трябва да се определи в съответствие с точка 4.6.2 от приложение 4А към настоящото правило.
 Специфичните емисии при изпитване на стенд e
 CO2 (g/kWh) трябва да се изчислят, както следва:
 където
 m
 CO2, hot е стойността на масовите емисии на CO2 за NRTC на пускане при горещ двигател (g)
 W
 act, hot е действителната работа в цикъла на изпитване NRTC на пускане при горещ двигател (kWh).
 Допълнение 2
 Определяне на емисиите на CO2 на двигатели, спадащи към обхвати на мощност Q и R
 1. ВЪВЕДЕНИЕ
 Прилагат се разпоредбите и процедурите за докладване на емисиите на CO2 за обхвати на мощност от Q до R, установени в настоящото допълнение. Ако производителят, въз основа на варианта, посочен в точка 5.2 от настоящото правило, избере да използва процедурата от приложение 4Б към настоящото правило, се прилагат разпоредбите и процедурите на изпитване за докладване на емисиите на CO2, определени в настоящото допълнение.
 2. ОБЩИ ИЗИСКВАНИЯ
 2.1. Емисиите на CO2 трябва да се определят за изпитвателен цикъл NRTC с пускане при горещ двигател в съответствие с точка 7.8.3 от приложение 4Б.
 2.2. Резултатите от изпитването се докладват като усреднени стойности за цикъл на специфичните емисии, получени при изпитване на стенд, и се изразяват в мерна единица g/kWh.
 3. ОПРЕДЕЛЯНЕ НА ЕМИСИИТЕ НА CO2
 3.1. Измерване в неразредени отработили газове
 Настоящата точка се прилага, ако CO2 се измерва в разредени отработили газове.
 3.1.1. Измерване
 CO2 в неразредените отработили газове, изпускани от двигателя, предоставен за изпитване, се измерва с недисперсен инфрачервен анализатор (NDIR) в съответствие с точка 9.4.6 от приложение 4Б към настоящото правило.
 Системата за измерване трябва да отговаря на изискванията за линейност от точка 8.1.4 от приложение 4Б към настоящото правило.
 Системата за измерване трябва да отговаря на изискванията от точка 8.1.9 от приложение 4Б към настоящото правило.
 3.1.2. Оценка на данните
 Съответните данни се записват и съхраняват в съответствие с точка 7.8.3.2 от приложение 4Б към настоящото правило.
 3.1.3. Изчисляване на усреднените емисии за цикъл
 Ако са измерени за сух въздух, корекционният коефициент за преминаване от сухо към влажно състояние в съответствие с точка A.8.2.2 от допълнение 8 или точка А.7.3.2 от допълнение 7 към приложение 4Б към настоящото правило, се прилага към стойностите на моментната концентрация, преди да се правят допълнителни изчисления.
 Масата на CO2 (g/test) се определя, като се умножат синхронизираните стойности на моментната концентрация на CO2 и на потоците отработили


text:
газове и като се интегрират моментните стойности от цикъла на изпитване в съответствие със следното:
 а)
 точка A.8.2.1.2 и точка A.8.2.5 от допълнение 8 към приложение 4Б, като се използват стойностите u на CO2 от таблица A.8.1 или като се изчислят стойностите u в съответствие с точка A.8.2.4.2 допълнение 8 към приложение 4Б към настоящото правило;
 б)
 точка A.7.3.1 и точка A.7.3.3 от допълнение 7 към приложение 4Б към настоящото правило.
 3.2. Измерване в разредени отработили газове
 Настоящата точка се прилага, ако CO2 се измерва в разредени отработили газове.
 3.2.1. Измерване
 CO2 в разредените отработили газове, изпускани от двигателя, предоставен за изпитване, се измерва с недисперсен инфрачервен анализатор (NDIR) в съответствие с точка 9.4.6 от приложение 4Б към настоящото правило. Разреждането на отработилите газове се прави с филтриран околен въздух, синтетичен въздух или азот. Дебитът на системата за разреждане на целия поток трябва да бъде достатъчно голям, за да елиминира кондензирането на вода в системите за разреждане и вземане на проби.
 Системата за измерване трябва да отговаря на изискванията за линейност от точка 8.1.4 от приложение 4Б към настоящото правило.
 Системата за измерване трябва да отговаря на изискванията от точка 8.1.9 от приложение 4Б към настоящото правило.
 3.2.2. Оценка на данните
 Съответните данни се записват и съхраняват в съответствие с точка 7.8.3.2 от приложение 4Б към настоящото правило.
 3.2.3. Изчисляване на усреднените емисии за цикъл
 Ако емисиите са измерени за сух въздух, корекционният коефициент за преминаване от сух към влажен въздух в съответствие с точка A.8.3.2 от допълнение 8 или точка А.7.4.2 от допълнение 7 към приложение 4Б към настоящото правило, се прилага към стойностите на моментната концентрация, преди да се правят допълнителни изчисления.
 Масата на СО2 (g/изпитване) трябва да се изчисли, чрез умножаване на концентрацията на CO2 и дебитите на разредените отработили газове в съответствие с едно от следните положения:
 а)
 точка A.8.3.1 и точка A.8.3.4 от допълнение 8 към приложение 4Б към настоящото правило, като се използват стойностите u на CO2 от таблица A.8.2, или като се изчислят стойностите u в съответствие с точка A.8.3.3 от допълнение 8 към приложение 4Б;
 б)
 точка A.7.4.1 и точка A.7.4.3 от допълнение 7 към приложение 4Б към настоящото правило.
 Фоновата корекция трябва да се прилага в съответствие с точка A.8.3.2.4 от допълнение 8 или точка A.7.4.1 от допълнение 8 към приложение 4Б към настоящото правило.
 3.3. Изчисляване на специфичните емисии при изпитване на стенд
 Работата, извършена през цикъла, необходима за изчисляване на специфичните емисии на CO2, получени при изпитване на стенд, трябва да се определи в съответствие с точка 7.8.3.4 от приложение 4Б към настоящото правило.
 Специфичните емисии при изпитване на стенд eCO2 (g/kWh) трябва да се изчислят, както следва:
 където
 mCO2, hot е стойността на масовите емисии на CO2 за NRTC с пускане при горещ двигател (g)
 Wact, hot е действителната работа в цикъла на изпитване NRTC на пускане при горещ двигател (kWh).


text:
 BG
 Официален вестник на Европейския съюз
 C 202/311
 ПРОТОКОЛ (No 29)
 ЗА СИСТЕМАТА НА ПУБЛИЧНОТО РАДИОРАЗПРЪСКВАНЕ В ДЪРЖАВИТЕ-ЧЛЕНКИ
 ВИСОКОДОГОВАРЯЩИТЕ СЕ СТРАНИ,
 КАТО СЧИТАТ, че публичното радиоразпръскване в държавите-членки е пряко свързано с демократичните, социалните и културните потребности на всяко общество, както и с необходимостта от запазването на плурализма в медиите,
 СЕ СПОРАЗУМЯХА по следните тълкувателни разпоредби, които са приложени към Договора за Европейския съюз и към Договора за функционирането на Европейския съюз:
 Разпоредбите на Договорите, не накърняват компетентността на държавите-членки да финансират публичното радиоразпръскване, доколкото такова финансиране се предоставя на структурите за радиоразпръскване за изпълнение на мисията за обществена услуга така, както им е възложена, определена и организирана от всяка държава-членка и доколкото това финансиране не засяга условията за търговия и конкуренцията в Съюза до степен, която би противоречала на общия интерес, като се държи сметка за това как се изпълнява възложената мисия за тази обществена услуга.


text:
 13.12.2012
 BG
 Официален вестник на Европейския съюз
 L 341/8
 РЕШЕНИЕНА СЪВМЕСТНИЯ КОМИТЕТ НА ЕИП
 No 158/2012
 от 28 септември 2012 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 1007/2011 на Европейския парламент и на Съвета от 27 септември 2011 г. относно наименованията на текстилните влакна и свързаното с тях етикетиране и маркиране на текстилните продукти по отношение на техния влакнест състав и за отмяна на Директива 73/44/ЕИО на Съвета и на директиви 96/73/ЕО и 2008/121/ЕО на Европейския парламент и на Съвета (1) трябва да бъде включен в Споразумението за ЕИП.
 (2)
 С Регламент (ЕС) No 1007/2011 се отменят Директива 73/44/ЕИО на Съвета (2) и директиви 96/73/ЕО (3) и 2008/121/ЕО (4) на Европейския парламент и на Съвета, които са включени в Споразумението за ЕИП и които трябва съответно да бъдат отменени съгласно Споразумението за ЕИП.
 (3)
 Поради това приложение II към Споразумението за ЕИП следва съответно да бъде изменено,
 ПРИЕ НАСТОЯЩОТО РЕШЕНИЕ:
 Член 1
 Глава ХI от приложение II към Споразумението за ЕИП се изменя, както следва:
 1.
 Заличава се текстът на точка 3 (Директива 73/44/ЕИО на Съвета), точка 4а (Директива 96/73/ЕО на Европейския парламент и на Съвета) и точка 4в (Директива 2008/121/ЕО на Европейския парламент и на Съвета).
 2.
 След точка 4в (Директива 2008/121/ЕО на Европейския парламент и на Съвета) се вмъква следната точка:
 „4г.
 32011 R 1007: Регламент (ЕС) No 1007/2011 на Европейския парламент и на Съвета от 27 септември 2011 г. относно наименованията на текстилните влакна и свързаното с тях етикетиране и маркиране на текстилните продукти по отношение на техния влакнест състав и за отмяна на Директива 73/44/ЕИО на Съвета и на директиви 96/73/ЕО и 2008/121/ЕО на Европейския парламент и на Съвета (ОВ L 272, 18.10.2011 г., стр. 1).“
 Член 2
 Текстовете на Регламент (ЕС) No 1007/2011 на исландски и норвежки език, които се публикуват в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 29 септември 2012 г., при условие че са направени всички нотификации до Съвместния комитет на ЕИП съгласно член 103, параграф 1 от Споразумението за ЕИП (5).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 28 септември 2012 година.
 За Съвместния комитет на ЕИП
 Председател
 Atle LEIKVOLL
 (1) ОВ L 272, 18.10.2011 г., стр. 1.
 (2) ОВ L 83, 30.3.1973 г., стр. 1.
 (3) ОВ L 32, 3.2.1997 г., стр. 1.
 (4) ОВ L 19, 23.1.2009 г., стр. 29.
 (5) Посочени са конституционни изисквания.


text:
 04/ 01
 BG
 Официален вестник на Европейския съюз
 41
 21982A0121(02)
 L 234/9
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 СПОРАЗУМЕНИЕ
 между Европейската икономическа общност и правителството на Република Сенегал за изменение на Споразумението относно риболова в открито море край бреговете на Сенегал, подписано на 15 юни 1979 година
 Член 1
 Споразумението между Европейската икономическа общност и правителството на Република Сенегал относно риболова в открито море край бреговете на Сенегал се изменя, както следва:
 I.
 Член 4, параграф 4 се заличава.
 II.
 Втора алинея на член 5, параграф 2 гласи следното:
 „Дължимите суми и начинът на плащане се определят в приложение I.А“.
 Третата алинея на посочения член 5, параграф 2 се заличава.
 III.
 В приложение I.А параграфи 1, 2 и 3 гласят следното:
 „А. Формалности, свързани с подаването на заявления за лицензии и с издаването на лицензии
 Процедурите по подаване на заявления и издаването на лицензии, по силата на които съдовете, плаващи под флагове на държави-членки на Общността, имат право да извършват риболовна дейност в сенегалски води, са както следва:
 1.1.
 Компетентните органи от Общността трябва да представят на компетентните органи на Република Сенегал (SEPM) (1) заявление за всеки плавателен съд, който желае да извършва риболов съгласно споразумението.
 1.2.
 Заявлението се изготвя съгласно формулярите, предоставени за тази цел от правителството на Сенегал. По-долу е приложен образец.
 1.3.
 Техническите служби при Държавния секретариат за морски риболов информират делегацията на Комисията на Европейските общности в Дакар веднага щом бъде определена сумата, с което се позволява на собственика на морския съд да плати таксите.
 След плащането на таксите лицензията се подписва и предава на делегацията на Комисията на Европейските общности в Дакар.
 Ако до две седмици след нотификацията за дължимата сума таксата не е платена, от Общността могат да бъдат подадени нови заявления за издаване на лицензии за съответния тонаж.
 1.4.
 Лицензиите са валидни от датата на издаване до 31 декември на същата година.
 1.5.
 Въпреки това траулерите, които не са задължени да разтоварват в пристанищата на Сенегал целия си улов, в рамките на ограниченията, установени в протокола за определяне на правата за риболов и обезщетенията, получават специални лицензии, валидни за не повече от четири месеца.
 1.6.
 Таксите се определят по следната схема:
 а)
 траулери, които разтоварват в пристанищата на Сенегал целия си улов:
 8 500 CFA-F на бруто регистър тон за година за кораби за лов на скариди,
 7 500 CFA-F на бруто регистър тон за година за риболовни кораби;
 б)
 траулери, които не разтоварват в пристанищата на Сенегал целия си улов и които ловят риба през цялата година:
 17 000 CFA-F на бруто регистър тон за година за кораби за лов на скариди,
 15 000 CFA-F на бруто регистър тон за година за риболовни кораби;
 в)
 хладилни траулери, които не разтоварват целия си улов в пристанищата на Сенегал и които ловят риба през четирите месеца между 1 април и 30 септември:
 CFA-F 10 500 на бруто регистър тон;
 г)
 кораби, които ловят риба тон и разтоварват целия си улов в пристанищата на Сенегал:
 CFA-F 2 за килограм уловена риба;
 д)
 кораби, които ловят


text:
риба тон и не разтоварват целия си улов в пристанищата на Сенегал:
 CFA-F 6 за килограм уловена риба.
 2.
 Таксата се определя за една година, независимо от срока на валидност на лицензията, с изключение на:
 а)
 специалните лицензии съгласно 1.5;
 б)
 лицензиите, издадени съгласно параграф 3;
 в)
 случая, посочен в член 4, параграф 6 от Споразумението.
 3.
 За лицензиите, издадени в началото на срока на валидност на Протокола за определяне на правата за риболов и обезщетенията, както и за лицензиите, валидни до датата на изтичане на посочения протокол, таксата е пропорционална на срока на валидност на лицензията.
 IV.
 Приложение I.Г гласи следното:
 „Г. Стипендии за обучение и научни програми
 Двете страни приемат, че важно условие за успеха на тяхното сътрудничество е повишаването на компетентността и усъвършенстването на уменията на лицата, заети с морски риболов. За тази цел Общността улеснява сенегалски граждани при намирането им на място в институции на нейни държави-членки и предоставя 10 стипендии за обучение за период от пет години по различни научни, технически и икономически специалности, свързани с риболова.“
 V.
 Към приложение I се добавя следната точка:
 „Е. Назначаване на наблюдатели
 1.
 При осъществяване на риболовна дейност във водите на Сенегал хладилните траулери, плаващи под флагове на държави-членки на Общността, приемат наблюдатели, определени от Сенегал. Капитанът улеснява работата на наблюдателя, като му предоставя същите условия, които са осигурени за офицерите на плавателния съд.
 2.
 Сенегалските власти съобщават на Комисията на Европейските общности имената на определените наблюдатели.
 3.
 От нито един плавателен съд не се изисква да приема едновременно повече от един наблюдател на борда си.
 4.
 Храната и настаняването на наблюдателя се осигуряват от собственика на кораба за сметка на последния; храната му се сервира в офицерската столова. Той се настанява на едно от местата, предназначени за офицерския състав или ако това е невъзможно, на жилищна площ, отделна от тази на екипажа.
 5.
 Собственикът на плавателния съд заплаща на сенегалското правителство определеното възнаграждение от 8 000 C-FAF на ден, включително всички разходи, направени от наблюдателя на борда на плавателния съд.“
 Член 2
 Настоящото споразумение влиза в сила от датата, на която страните по него се нотифицират взаимно за приключване на процедурите, необходими за целта.
 (1) Secrétariat d'État à la Pêche Maritime (Държавен секретариат за морски риболов).“
 ПРОТОКОЛ
 за определяне на правата за риболов и обезщетенията, предвидени в Споразумението между Европейската икономическа общност и правителството на Република Сенегал относно риболова в открито море край бреговете на Сенегал, за периода 16 ноември 1981 година — 15 ноември 1983 година
 СТРАНИТЕ ПО НАСТОЯЩИЯ ПРОТОКОЛ,
 като взеха предвид Споразумението между Европейската икономическа общност и правителството на Република Сенегал относно риболова в открито море край бреговете на Сенегал, подписано на 15 юни 1979 г. и изменено със Споразумението, подписано на 21 януари 1982 г.,
 СЕ СПОРАЗУМЯХА ЗА СЛЕДНОТО:
 Член 1
 Ограниченията съгласно член 4 от гореспоменатото споразумение се определят, както следва:
 1.
 Кораби за лов на риба тон, задължени да разтоварят целия си улов в пристанищата на Сенегал:
 3 000 бруто регистър тона;
 2.
 Траулери, задължени да разтоварят целия си улов в


text:
пристанищата на Сенегал:
 2 150 бруто регистър тона;
 3.
 Кораби за лов на риба тон, които не са задължени да разтоварят целия си улов в пристанищата на Сенегал:
 23 300 бруто регистър тона;
 4.
 Траулери, които не са задължени да разтоварят целия си улов в пристанищата на Сенегал:
 а)
 за цялата година
 5 000 бруто регистър тона;
 б)
 за четиримесечния период от 1 април до 30 септември
 9 000 бруто регистър тона над тонажа, посочен в буква а)
 Член 2
 1. Обезщетението съгласно член 9 от Споразумението се определя на 2 500 CFA-F милиона, която сума трябва да бъде платима на две годишни вноски.
 2. Обезщетението се заплаща съгласно следната процедура:
 —
 една трета от сумата — по сметка, открита на името на Държавния секретариат по морски риболов,
 —
 две трети от сумата — по сметка на Министерство на финансите на Сенегал.
 Член 3
 В случай че Европейската икономическа общност не успее да извърши плащанията, предвидени в настоящия протокол, действието на Споразумението относно риболова се преустановява.
 Член 4
 Освен това Общността предоставя 100 милиона C-FAF за финансиране на научноизследователски програми на Сенегал. Тази сума се поставя на разположение на Центъра за океанографски изследвания на Дакар-Thiaroye (CRODT) към Сенегалския институт за селскостопански изследвания (ISRA).
 Член 5
 Настоящият протокол влиза в сила от датата, на която страните по него се нотифицират взаимно за приключване на процедурите, необходими за целта.


text:
 Важна правна забележка
 |
 21996D0523(12)
 Официален вестник n° L 124 , 23/05/1996 стр. 0028 - 0028 специално чешко издание глава 11 том 01 стр. 331 - 331 специално испанско издание глава 11 том 01 стр. 331 - 331 специално унгарско издание глава 11 том 01 стр. 331 - 331 специално литвийско издание глава 11 том 01 стр. 331 - 331 LV.ES глава 11 том 01 стр. 331 - 331 MT.ES глава 11 том 01 стр. 331 - 331 PL.ES глава 11 том 01 стр. 331 - 331 SK.ES глава 11 том 01 стр. 331 - 331 специално словенско издание глава 11 том 01 стр. 331 - 331
 Решение на Съвместния комитет на ЕИПNo 20/96от 26 март 1996 годиназа изменение на приложение XIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, променено с Протокола за промяна на Споразумението за Европейско икономическо пространство, оттук нататък наричано "Споразумението", и по-специално член 98 от него,като има предвид, че приложение XIII към Cпоразумението е изменено c Решение No 8/96 на Съвместния комитет за ЕИП [1];като има предвид, че Директива 95/21/EО на Съвета от 19 юни 1995 г. относно прилагането, по отношение на кораби, които използват пристанища на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условията на живот и работа на борда на корабите (държавен пристанищен контрол) [2], трябва да се включи в Cпоразумението,РЕШИ:Член 1Следната точка се добавя след точка 56.A (Регламент (EИО) No 2158/93 на Комисията) от приложение XIII към Cпоразумението:"56.Б. 395 L 0021: Директива 95/21/EО на Съвета от 19 юни 1995 г. относно прилагането по отношение на кораби, които използват пристанища на Общността или плават във водите под юрисдикцията на държавите-членки, на международните стандарти за безопасност на корабоплаването, предотвратяване на замърсяване и за условията на живот и работа на борда на корабите (държавен пристанищен контрол) (ОВ L 157, 7.7.1995 г., стр. 1)."Член 2Текстовете на Директива 95/21/EО на Съвета на исландски и норвежки език, ко приложени към съответните езикови версии на настоящото решение, са автентични.Член 3Настоящото решение влиза в сила на 1 април 1996 г., при условие че всички нотификации съгласно член 103, параграф 1 от Cпоразумението са представени пред Съвместния комитет за ЕИП.Член 4Настоящото решение се публикува в раздела за ЕИП и в допълнението за ЕИП в Официален вестник на Европейските общности.Съставено в Брюксел на 26 март 1996 година.За Съвместния комитет на ЕИППредседателP. Benavides[1] ОВ L 102, 25.4.1996 г., стр. 51.[2] ОВ L 157, 7.7.1995 г., стр. 1.--------------------------------------------------


text:
 Важна правна забележка
 |
 21998D1119(11)
 Официален вестник n° L 310 , 19/11/1998 стр. 0019 - 0019 специално чешко издание глава 11 том 03 стр. 139 - 139 специално испанско издание глава 11 том 03 стр. 139 - 139 специално унгарско издание глава 11 том 03 стр. 139 - 139 специално литвийско издание глава 11 том 03 стр. 139 - 139 LV.ES глава 11 том 03 стр. 139 - 139 MT.ES глава 11 том 03 стр. 139 - 139 PL.ES глава 11 том 03 стр. 139 - 139 SK.ES глава 11 том 03 стр. 139 - 139 специално словенско издание глава 11 том 03 стр. 139 - 139
 Решение на Съвместния комитет на ЕИПNo 32/98от 30 април 1998 годиназа изменение на приложение ХIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че приложение ХIII към Споразумението е изменено с Решение No 23/97 на Съвместния комитет на ЕИП от 30 април 1997 г. [1];като има предвид, че Регламент (ЕО) No 2433/97 на Комисията от 8 декември 1997 г. за изменение на Регламент (ЕИО) No 1102/89 относно определяне на някои мерки за прилагане на Регламент (ЕИО) No 1101/89 на Съвета относно структурните подобрения на вътрешния воден транспорт [2] трябва да бъде включен в Споразумението,РЕШИ:Член 1Към точка 45 (Регламент (ЕИО) No 1102/89 на Комисията) от приложение ХIII към Споразумението се добавя следното тире:- "— 397 R 2433: Регламент (ЕО) No 2433/97 от 8 декември 1997 г. (ОВ L 337, 9.12.1997 г., стр. 10)."Член 2Текстовете на Регламент (ЕО) No 2433/97 на Комисията на исландски и норвежки език, които се прилагат към съответните езикови версии на настоящото решение, са автентични.Член 3Настоящото решение влиза в сила на 1 май 1998 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 30 април 1998 година.За Съвместния комитет на ЕИППредседателF. Barbaso[1] ОВ L 242, 4.9.1997 г., стр. 70.[2] ОВ L 337, 9.12.1997 г., стр. 10.--------------------------------------------------


text:
 Важна правна забележка
 |
 22000D0622(10)
 Официален вестник n° L 148 , 22/06/2000 стр. 0051 - 0052 специално чешко издание глава 11 том 04 стр. 143 - 144 специално испанско издание глава 11 том 04 стр. 143 - 144 специално унгарско издание глава 11 том 04 стр. 143 - 144 специално литвийско издание глава 11 том 04 стр. 143 - 144 LV.ES глава 11 том 04 стр. 143 - 144 MT.ES глава 11 том 04 стр. 143 - 144 PL.ES глава 11 том 04 стр. 143 - 144 SK.ES глава 11 том 04 стр. 143 - 144 специално словенско издание глава 11 том 04 стр. 143 - 144
 Решение на Съвместния комитет на ЕИПNo 25/1999от 26 февруари 1999 годиназа изменение на Протокол 47 към Споразумението за ЕИП относно премахването на техническите пречки пред търговията с виноСЪВМЕСТНИЯТ КОМИТЕТ НА ЕИП,като взе предвид Споразумението за Европейско икономическо пространство, изменено с Протокола за адаптиране на Споразумението за Европейско икономическо пространство, по-нататък наричано "Споразумението", и по-специално член 98 от него,като има предвид, че Протокол 47 към споразумението е изменен с Решение No 99/98 на Съвместния комитет за ЕИП от 25 септември 1998 г. [1];като взе предвид Регламент (ЕО) No 847/98 на Съвета от 22 април 1998 г. за изменение на Регламент (ЕИО) No 3201/90 относно определяне на подробни правила за описанието и представянето на вина и гроздова шира [2], който следва да бъде включен в Споразумението;като има предвид, че Регламент (ЕО) No 881/98 на Комисията от 24 април 1998 г., относно определяне на подробните правила за защитата на допълнителните традиционни термини, използвани за обозначаване на някои видове качествени вина от райони с доказан произход (quality wine psr) [3], следва да бъде включен в споразумението,РЕШИ:Член 1В точка 26 (Pегламент ЕИО No 3201/90 на Комисията) от приложение 1 към Протокол 47 към споразумението се добавя следният текст:- "— 398 R 0847: Регламент (ЕО) No 847/98 на Комисията от 22 април 1998 г. (ОВ L 120, 23.4.1998 г., стр. 14)."Член 2След точка 42г ( Регламент (ЕО) No 1128/96 на Комисията) от приложение 1 към Протокол 47 към споразумението се добавя следната точка:"42е. 398 R 0881: Регламент(ЕО) No 881/98 на Комисията от 24 април 1998 г. относно определяне на подробните правила за защитата на допълнителните традиционни термини, използвани за обозначаване на някои видове качествени вина от райони с доказан произход (quality wine psr) (ОВ L 124, 25.4.1998 г., стр. 22)."Член 3Текстовете на Регламенти (ЕО) No 847/98 и (ЕО) No881/98 на исландски и норвежки език, които са добавени на съответните езикови версии в настоящото решение, са автентични.Член 4Настоящото решение влиза в сила на 27 февруари 1999 г., при условие че всички нотификации до Съвместния комитет на ЕИП съгласно член 103, параграф 1 от Споразумението са направени.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 26 февруари 1999 година.За Съвместния комитет на ЕИППредседателF. Barbaso[1] ОВ L 189, 22.7.1999 г., стр. 73.[2] ОВ L 120, 23.4.1998 г., стр. 14.[3] ОВ L 124, 25.4.1998 г., стр. 22.--------------------------------------------------


text:
 Важна правна забележка
 |
 22009A0515(01)
 Конвенция за международните гаранции по отношение на подвижното оборудване
 Официален вестник n° L 121 , 15/05/2009 стр. 0008 - 0024
 ПРЕВОДКонвенцияза международните гаранции по отношение на подвижното оборудванеДЪРЖАВИТЕ — СТРАНИ ПО НАСТОЯЩАТА КОНВЕНЦИЯ,КАТО СЪЗНАВАТ необходимостта от придобиване и използване на подвижно оборудване с висока стойност или от особено икономическо значение и необходимостта финансирането, насочено към придобиване на такова оборудване, и ефикасното му използване да бъдат улеснени,КАТО ОТЧИТАТ предимствата на лизинга и финансирането, гарантирани от активи, и желаейки да улеснят този вид сделки, като установят ясни правила, които ги уреждат,КАТО СЪЗНАВАТ необходимостта да гарантират, че гаранциите по отношение на такова оборудване са универсално признати и защитени,КАТО ЖЕЛАЯТ да осигурят широкообхватни и взаимни икономически ползи за всички заинтересовани страни,УБЕДЕНИ, че тези правила трябва да отразяват принципите, на които се основават лизингът и финансирането, гарантирани от активи, и да насърчават автономията на волята на страните, необходима при такива сделки,КАТО СЪЗНАВАТ необходимостта от установяване на правен режим за международните гаранции по отношение на такова оборудване и от създаване на международна система за вписване за тяхната закрила,КАТО ИМАТ ПРЕДВИД целите и принципите, установени в съществуващите конвенции, които се отнасят до такова оборудване,СЕ СПОРАЗУМЯХА за следното:ГЛАВА IПРИЛОЖНО ПОЛЕ И ОБЩИ РАЗПОРЕДБИЧлен 1ДефиницииС изключение на случаите, в които контекстът налага различно тълкуване, в настоящата конвенция следните термини се използват с посоченото по-долу значение:а) "договор" означава договор за учредяване на обезпечение, договор за продажба с уговорка за изкупуване или договор за лизинг;б) "прехвърляне" означава договор, с който на приобретателя се прехвърлят, за обезпечение или в друго качество, акцесорни права с прехвърляне или без прехвърляне на съответната международна гаранция;в) "акцесорни права" означава право на плащане или на друг вид изпълнение от страна на длъжник по договор, което е обезпечено с обект или е свързано с него;г) "откриване на производство по несъстоятелност" означава момента, към който производството по несъстоятелност се счита за открито съгласно приложимото законодателство относно несъстоятелността;д) "потенциален купувач" означава купувач по договор за продажба с уговорка за изкупуване;е) "потенциален продавач" означава продавач по договор за продажба с уговорка за изкупуване;ж) "договор за продажба" означава договор за продажбата на обект от продавач на купувач, различен от договора, дефиниран в буква а) по-горе;з) "съд" означава съд, включително административен или арбитражен съд, създаден от договаряща се държава;и) "кредитор" означава обезпечен кредитор по договор за учредяване на обезпечение, потенциален продавач по договор за продажба с уговорка за изкупуване или лизингодател по договор за лизинг;й) "длъжник" означава длъжник по договор за учредяване на обезпечение, потенциален купувач по договор за продажба с уговорка за изкупуване, лизингополучател по договор за лизинг или лице, чието право върху даден обект е обременено с извъндоговорно право или гаранция, които подлежат на вписване;к) "синдик" означава лице, на което е разрешено да управлява оздравяването или ликвидацията, включително лице, на което това е разрешено временно, и включва длъжник, държател на обекта, ако приложимото законодателство относно несъстоятелността позволява това;л) "производство по несъстоятелност" означава несъстоятелност, ликвидация или друго съдебно или административно производство за удовлетворяване на кредиторите, включително временно производство, при което активите и дейността на длъжника подлежат


text: на контрол или надзор от съд за целите на оздравяване или ликвидация;м) "заинтересовани лица" означава:i) длъжник;ii) всяко лице, което, за да обезпечи изпълнението на задължение в полза на кредитора, става поръчител, предоставя гаранция при първо поискване или акредитив или друг вид документ, който служи за обезпечаване на кредит;iii) всяко друго лице, което има права върху обекта;н) "вътрешна сделка" означава сделка, която спада към един от видовете сделки, изброени в член 2, параграф 2, букви а)—в), когато центърът на основни интереси на всички страни и съответният обект при сключване на договора се намират (както се посочва в протокола) в същата договаряща се държава и ако гаранцията, създадена в резултат на сделката, е вписана в национален регистър на тази договаряща се държава, която е направила декларация по член 50, параграф 1;о) "международна гаранция" означава гаранция, на която кредиторът е титуляр и за която се прилага член 2;п) "международен регистър" означава международната служба по вписвания, създадена за целите на настоящата конвенция или протокола;р) "договор за лизинг" означава договор, с който едно лице (лизингодател) предоставя право на владение или контрол върху даден обект (с опция или без опция за закупуването му) на друго лице (лизингополучател) срещу наем или заплащане;с) "национална гаранция" означава гаранция върху обект, на която кредиторът е титуляр и която е създадена в резултат на вътрешна сделка, попадаща под действието на декларация по член 50, параграф 1;т) "извъндоговорно право или гаранция" означава право или гаранция, предоставено(а) по силата на законодателството на договаряща се държава, която е направила декларация по член 39, за да обезпечи изпълнението на задължение, включително на задължение към държава, държавна организация или междуправителствена или частна организация;у) "уведомление за национална гаранция" означава вписано или подлежащо на вписване в международния регистър уведомление, че е създадена национална гаранция;ф) "обект" означава обект, който спада към една от категориите обекти, за които се прилага член 2;х) "вече съществуващо право или гаранция" означава всякакъв вид право или гаранция върху обект, което(ято) е възникнало(а) или съществува преди датата на влизане в сила на настоящата конвенция така, както тази дата е определена в член 60, параграф 2, буква а);ц) "обезщетение" означава парични или непарични постъпления от обект, които възникват от пълната или частична загуба или физическо погиване на обекта или неговата пълна или частична конфискация, принудително отчуждаване или реквизиция;ч) "условно прехвърляне" означава прехвърляне, което е предвидено да бъде извършено в бъдеще при сбъдването на определено събитие, независимо дали сбъдването е сигурно или несигурно;ш) "условна международна гаранция" означава гаранция, за която е предвидено да бъде създадена или предвидена по отношение на обект като международна гаранция в бъдеще при сбъдването на определено събитие (включително придобиване от длъжника на право върху обекта), независимо дали сбъдването е сигурно или несигурно;щ) "условна продажба" означава продажба, за която е предвидено да бъде извършена в бъдеще при сбъдването на определено събитие, независимо дали сбъдването е сигурно или несигурно;аа) "протокол" означава, по отношение на всяка категория обекти и акцесорни права, към които се прилага настоящата конвенция, протоколът по отношение на тази категория обекти и акцесорни права;бб) "вписан" означава вписан в международния регистър в съответствие с


text: глава V;вв) "вписана гаранция" означава международна гаранция, извъндоговорно право или гаранция, които подлежат на вписване, или национална гаранция, посочена в уведомление за национална гаранция, вписана в съответствие с глава V;гг) "извъндоговорно право или гаранция, които подлежат на вписване" означава извъндоговорно право или гаранция, които подлежат на вписване в съответствие с декларация, депозирана по член 40;дд) "регистратор" означава, по отношение на протокола, лице или орган, определен от протокола или назначен в съответствие с член 17, параграф 2, буква б);ее) "правила" означава правилата, изготвени или одобрени от надзорния орган в съответствие с протокола;жж) "продажба" означава прехвърляне на правото на собственост върху обект с договор за продажба;зз) "обезпечено задължение" означава задължение, което е гарантирано с обезпечение;ии) "договор за учредяване на обезпечение" означава договор, чрез който длъжникът предава или се задължава да предаде на обезпечения кредитор право (включително право на собственост) върху обект, за да обезпечи изпълнението на съществуващо или на бъдещо задължение на длъжника или на трето лице;йй) "обезпечение" означава гаранция, създадена с договор за учредяване на обезпечение;кк) "надзорен орган" означава, по отношение на протокола, надзорният орган, упоменат в член 17, параграф 1;лл) "договор за продажба с уговорка за изкупуване" означава договор за продажба на обект, по силата на който правото на собственост не се прехвърля, докато условието(ята) на договора не бъде(ат) изпълнено(и);мм) "невписана гаранция" означава договорна гаранция или извъндоговорно право или гаранция (различна от гаранцията, към която се прилага член 39), които не са вписани, независимо дали подлежат на вписване съгласно настоящата конвенция; инн) "в писмена форма" означава запис на информация (включително на информация, която е предадена по електронен път) в материална форма или в друг вид, която е възможно впоследствие да бъде възпроизведена в материална форма и която по разумен начин свидетелства за съгласието на лице със съдържанието на записа.Член 2Международна гаранция1. Настоящата конвенция урежда учредяването и правните последици от международните гаранции по отношение на някои категории подвижно оборудване и акцесорните права.2. За целите на настоящата конвенция международна гаранция по отношение на подвижното оборудване е гаранция, учредена в съответствие с член 7, по отношение на обект, който може да бъде еднозначно идентифициран и който спада към една от категориите обекти, изброени в параграф 3 и посочени в протокола:а) предоставена от длъжника по договор за учредяване на обезпечение;б) във владение на лице, което е потенциален продавач по договор за продажба с уговорка за изкупуване; илив) във владение на лице, което е лизингодател по договор за лизинг. Гаранция, която попада под действието на буква а), не попада под действието на буква б) или в).3. Категориите, посочени в предходните параграфи, са:а) планери, авиационни двигатели и вертолети;б) железопътни подвижни състави; ив) космически средства.4. Приложимото право определя дали гаранцията, за която се прилага параграф 2, попада под действието на буква а), б) или в) от настоящия параграф.5. Международната гаранция по отношение на обект обхваща и обезщетението, свързано с този обект.Член 3Приложно поле1. Настоящата конвенция се прилага, когато при сключване на договора за учредяване или предоставяне на международната гаранция длъжникът се намира в договаряща се държава.2. Фактът, че кредиторът се намира в държава, която не е договаряща


text: се държава, не засяга приложимостта на настоящата конвенция.Член 4Местонахождение на длъжника1. За целите на член 3, параграф 1 длъжникът се намира в някоя договаряща се държава:а) в съответствие със законодателството на която е вписан или създаден;б) в която се намира седалището му по устав;в) в която се намират органите му на централно управление; илиг) в която се намира мястото му на дейност.2. Ако длъжникът извършва своята дейност на повече от едно място, мястото на дейност на длъжника, упоменато в буква г) от предходния параграф, означава основното му място на дейност или ако няма място на дейност — мястото му на обичайно пребиваване.Член 5Тълкуване и приложимо право1. При тълкуването на настоящата конвенция трябва да се държи сметка за нейните цели, посочени в преамбюла, за нейния международен характер и за необходимостта да се насърчава еднаквото ѝ и предсказуемо прилагане.2. Въпроси, които се отнасят до сферата на действие на настоящата конвенция и които не са изрично уредени в нея, следва да бъдат уредени в съответствие с основните принципи, на които тя се основава, или при липса на такива принципи, в съответствие с приложимото право.3. Позоваването на приложимото право се отнася до правилата на вътрешното право, което трябва да се приложи съгласно правилата на международното частно право в държавата на сезирания съд.4. Когато държава се състои от няколко териториални единици, всяка от които има собствени правила по отношение на въпроса, който следва да бъде уреден, и когато липсва препращане към съответна териториална единица, въпросът за това правилата на коя териториална единица се прилагат се решава от правото на тази държава. При липса на такова правило се прилага правото на териториалната единица, с която съответният случай е най-тясно свързан.Член 6Връзка между конвенцията и протокола1. Настоящата конвенция и протоколът се разглеждат и тълкуват заедно като един-единствен документ.2. Ако и доколкото има противоречие между конвенцията и протокола, предимство има протоколът.ГЛАВА IIУЧРЕДЯВАНЕ НА МЕЖДУНАРОДНА ГАРАНЦИЯЧлен 7Формални изискванияСъгласно настоящата конвенция гаранция се учредява като международна гаранция, когато договорът за учредяване или предоставяне на гаранцията:а) е в писмена форма;б) се отнася до обект, с който длъжникът, потенциалният продавач или лизингодателят има право да се разпорежда;в) позволява обектът да бъде идентифициран в съответствие с протокола; иг) в случаите на договор за учредяване на обезпечение позволява обезпеченото задължение да бъде определено, без да е необходимо да се посочва обезпечена сума или максимално обезпечена сума.ГЛАВА IIIСРЕДСТВА ЗА ЗАЩИТА НА ПРАВАТА ПРИ НЕИЗПЪЛНЕНИЕЧлен 8Средства за защита на правата на обезпечения кредитор1. При неизпълнение по смисъла на член 11 обезпеченият кредитор може, доколкото длъжникът се е съгласил на това, което съгласие може да бъде дадено по всяко време, и при спазване на условията на декларация, която може да бъде направена от договаряща се държава по член 54, да упражни едно или няколко от следните средства за защита на правата си:а) да вземе в свое владение или да постави под свой контрол всеки обект, който му е бил предоставен като обезпечение;б) да продаде или да даде на лизинг такъв обект;в) да събере или да получи всички доходи или печалби, които произтичат от управлението или от използването


text: на такъв обект.2. Като алтернативна мярка обезпеченият кредитор може да поиска от съда да издаде постановление, с което разрешава или разпорежда някое от действията, упоменати в предходния параграф.3. Всяко от средствата за защита на правата, предвидени в буква а), б) или в) от параграф 1 или в член 13, се упражнява в съответствие с разумната търговска практика. Счита се, че средство за защита на правата е упражнено в съответствие с разумната търговска практика, когато то е упражнено в съответствие с разпоредба на договор за учредяване на обезпечение, освен ако такава разпоредба е явно неоправдана.4. Обезпечен кредитор, който възнамерява да продаде или да даде на лизинг обект в съответствие с параграф 1, следва да даде писмено предизвестие в разумен срок за предлаганата продажба или лизинг на:а) заинтересованите лица, посочени в член 1, буква м), подточки i) и ii); иб) заинтересованите лица, посочени в член 1, буква м), подточка iii), които са уведомили обезпечения кредитор за своите права в разумен срок преди извършването на продажбата или на лизинга.5. Всяка сума, събрана или получена от обезпечения кредитор в резултат на упражняване на някое от средствата за защита, предвидени в параграф 1 или 2, се приспада от размера на обезпечените задължения.6. Когато сумата, събрана или получена от обезпечения кредитор в резултат на упражняване на някое от средствата за защита, предвидени в параграф 1 или 2, надвишава размера, гарантиран с обезпечение, и всички разумни разходи, които се извършват при упражняване на такова средство за защита, и освен ако съдът е разпоредил нещо друго, обезпеченият кредитор разпределя излишъка между притежателите на следващите по ред гаранции, които са вписани или за които обезпеченият кредитор е бил уведомен, по реда на обезпеченията, и изплаща евентуалния остатък на длъжника.Член 9Прехвърляне на право на собственост за изпълнение на задължение; освобождаване на длъжника1. По всяко време след неизпълнение по смисъла на член 11 обезпеченият кредитор и всички заинтересовани лица могат да се споразумеят, че правото на собственост (или всяко друго право на длъжника) върху обекта, гарантиран с обезпечение, се прехвърля на обезпечения кредитор за пълно или частично изпълнение на обезпечените задължения.2. По молба на обезпечения кредитор съдът може да нареди правото на собственост (или всяко друго право на длъжника) върху обекта, гарантиран с обезпечение, да бъде прехвърлено на обезпечения кредитор за пълно или частично изпълнение на обезпечените задължения.3. Съдът удовлетворява молбата, подадена съгласно предходния параграф, само ако размерът на обезпечените задължения, които трябва да бъдат удовлетворени чрез такова прехвърляне, е съизмерим със стойността на обекта, като се държи сметка за всички плащания, които обезпеченият кредитор трябва да извърши спрямо всяко от заинтересованите лица.4. По всяко време след неизпълнение по смисъла на член 11 и преди продажбата на обезпечения обект или издаването на разпореждане на съда съгласно параграф 2 длъжникът или всяко заинтересовано лице може да освободи обекта от обезпечението, като изплати изцяло обезпечената сума и при спазване на условията на евентуално предаване на обекта на лизинг от обезпечения кредитор в съответствие с член 8, параграф 1, буква б) или с разпореждане на съда в съответствие с член 8, параграф 2. Ако


text: след такова неизпълнение обезпечената сума бъде изцяло изплатена от заинтересовано лице, различно от длъжника, това лице встъпва в правата на обезпечения кредитор.5. Право на собственост или друго право на длъжника, прехвърлено чрез продажба в съответствие с член 8, параграф 1, буква б) или прехвърлено в съответствие с параграф 1 или 2 от настоящия член, преминава необременено от други тежести или права, пред които обезпечението на обезпечения кредитор има предимство в съответствие с разпоредбите на член 29.Член 10Средства за защита на правата на потенциалния продавач или лизингодателяПри неизпълнение по договор за продажба с уговорка за изкупуване или по договор за лизинг по смисъла на член 11 потенциалният продавач или лизингодателят, в зависимост от обстоятелствата, може:а) при спазване на условията на декларация, която може да бъде направена от договаряща се държава по член 54, да развали договора и да вземе в свое владение или да постави под свой контрол всеки обект, до който се отнася договорът; илиб) да поиска от съда да издаде постановление, с което разрешава или разпорежда някое от тези действия.Член 11Значение на "неизпълнение"1. Длъжникът и кредиторът могат по всяко време да се споразумеят в писмена форма за това, какви обстоятелства се считат за неизпълнение или какви други обстоятелства пораждат правата и средствата за защита на правата, посочени в членове 8—10 и 13.2. Ако длъжникът и кредиторът не са се споразумели, "неизпълнение" за целите на членове 8—10 и 13 означава неизпълнение, което в значителна степен лишава кредитора от това, което той е в правото си да очаква от договора.Член 12Допълнителни средства за защитаДопълнителни средства за защита, допустими от приложимото право, включително средства за защита, за които страните са се споразумели, могат да бъдат упражнени, ако и доколкото не противоречат на задължителните разпоредби на настоящата глава, предвидени в член 15.Член 13Охранителни мерки до произнасяне на окончателно решение1. При спазване на условията на декларация, която всяка договаряща се държава може да направи по член 55, договарящата се държава следва да гарантира, че кредитор, който представи доказателства за неизпълнение от страна на длъжник, може, до произнасянето на окончателно решение и доколкото длъжникът се е съгласил на това, което съгласие може да бъде дадено по всяко време, да получи от съда в кратък срок като охранителна мярка едно или няколко от следните постановления в съответствие със заявеното от кредитора:а) запазване на обекта и на неговата стойност;б) предаване на обекта във владение, под контрол или за отговорно пазене;в) забрана за промяна на местонахождението на обекта; иг) отдаване на лизинг или с изключение на случаите, които са обхванати от букви а)—в), управление на обекта и на доходите от него.2. При издаване на постановление в съответствие с предходния параграф съдът може да наложи условия, които счита за необходими за защита на заинтересованите лица, в случай че:а) кредиторът при изпълнение на съдебното постановление, разпореждащо такива охранителни мерки, не изпълни някое от задълженията си към длъжника в съответствие с настоящата конвенция или протокол; илиб) при произнасяне на окончателно решение по този иск, искът на кредитора е изцяло или частично неоснователен.3. Преди издаването на постановление в съответствие с параграф 1


text: съдът може да изиска всички заинтересовани лица да бъдат уведомени за такъв иск.4. Никоя от разпоредбите на настоящия член не засяга прилагането на член 8, параграф 3, нито ограничава видовете временни охранителни мерки до тези, предвидени в параграф 1.Член 14Процесуални изискванияПри спазване на член 54, параграф 2 всяка мярка за защита на права, предвидена в настоящата глава, следва да бъде изпълнена в съответствие с процесуалните правила на законодателството по мястото на изпълнение на мярката.Член 15ДерогацияВъв взаимоотношенията си две или повече от страните, упоменати в настоящата глава, могат по всяко време чрез споразумение в писмена форма да предвидят дерогация от предходните разпоредби на настоящата глава или да изменят техните правни последици с изключение на член 8, параграфи 3—6, член 9, параграфи 3 и 4, член 13, параграф 2 и член 14.ГЛАВА IVМЕЖДУНАРОДНА СИСТЕМА ЗА ВПИСВАНЕЧлен 16Международен регистър1. Създава се международен регистър за вписването на:а) международни гаранции, условни международни гаранции и извъндоговорни права или гаранции, които подлежат на вписване;б) прехвърляне и условно прехвърляне на международни гаранции;в) придобиване на международни гаранции чрез законови или договорни суброгации в съответствие с приложимото право;г) уведомления за национални гаранции; ид) реда за удовлетворяване на гаранциите, упоменати в някои от предходните букви.2. Могат да бъдат създадени различни международни регистри за различните категории обекти и акцесорни права.3. За целите на настоящата глава и на глава V терминът "вписване" включва, когато е необходимо, изменението, разширяването или заличаването на вписване.Член 17Надзорен орган и регистратор1. Създава се надзорен орган съгласно предвиденото в протокола:2. Надзорният орган:а) създава или следи за създаването на международен регистър;б) с изключение на случаите, в които протоколът предвижда друго, назначава и освобождава от длъжност регистратора;в) следи всички правомощия, необходими за непрекъснатото ефективно функциониране на международния регистър в случай на смяна на регистратора да бъдат прехвърлени или да могат да бъдат възложени на нов регистратор;г) след консултации с договарящите се държави и въз основа на протокола изготвя или одобрява и следи за публикуването на правилата, които уреждат функционирането на международния регистър;д) изготвя административните процедури, по които могат да се подават жалби до надзорния орган относно функционирането на международния регистър;е) извършва контрол на дейността на регистратора и на функционирането на международния регистър;ж) по искане на регистратора му дава такива указания, които надзорният орган счита за необходими;з) установява и периодично преразглежда структурата на таксите, които следва да се заплащат за услугите и дейностите на международния регистър;и) прави всичко необходимо, за да се увери, че съществува ефикасна система за електронно вписване чрез уведомяване за изпълнение на целите на конвенцията и на протокола; ий) отчита се периодично пред договарящите се държави по отношение на изпълнението на задълженията си по настоящата конвенция и протокола;3. Надзорният орган може да сключва всякакви споразумения, необходими за изпълнение на неговите функции, включително споразуменията, упоменати в член 27, параграф 3.4. Надзорният орган е титуляр на всички права на собственост върху базите данни и върху архивите на международния регистър.5. Регистраторът осигурява ефикасното функциониране на международния регистър и изпълнява функциите, които са му възложени от настоящата конвенция, протокола и правилата.ГЛАВА VДРУГИ ВЪПРОСИ, СВЪРЗАНИ С ВПИСВАНЕТОЧлен 18Изисквания за вписване1. Протоколът и правилата посочват


text: изискванията, включително критериите за идентифициране на обекта, необходими:а) за извършване на вписване (включително и разпоредба за предварително предаване по електронен път на съгласието на всяко лице, чието съгласие се изисква по член 20);б) за извършване на търсене и издаване на удостоверения за търсене и като се държи сметка за гореспоменатото;в) за гарантиране на поверителност на информацията и на документите от международния регистър, различни от информацията и документите, свързани с вписване.2. Регистраторът няма задължение да изяснява дали е дадено фактическо съгласие за вписване по член 20 или дали съгласието е действително.3. Когато гаранция, вписана като условна международна гаранция, се превърне в международна гаранция, не се изисква ново вписване, при условие че сведенията по вписването са достатъчни за вписване на международна гаранция.4. Регистраторът взема мерки вписванията да бъдат включени в базата данни на международния регистър и да бъдат достъпни за търсене по хронологичен ред на постъпване на информацията, както и че файлът съдържа датата и часа на постъпване на информацията.5. Протоколът може да предвижда, че договаряща се държава може да определи намираща(и) се на нейна територия организация(и) за входен(ни) пункт(ове), чрез който(ито) на международния регистър се предава или може да се предава информацията, необходима за вписването. Договарящата се държава, която определи такава организация, може да посочи изискванията, ако има такива, които трябва да бъдат изпълнени преди предаването на информацията на международния регистър.Член 19Действителност и време на вписването1. Вписването е действително само ако е извършено в съответствие с член 20.2. Вписването, ако е действително, се счита за завършено след включване на необходимата информация в базата данни на международния регистър, като вписването трябва да е достъпно за търсене.3. Вписването е достъпно за търсене за целите на предходния параграф от момента, когато:а) международният регистър му е определил пореден номер на файл; иб) сведенията по вписването, включително номерът на файла, се съхраняват във форма, осигуряваща трайно съхранение, и международният регистър дава достъп до тях.4. Ако гаранция, първоначално вписана като условна международна гаранция, се превърне в международна гаранция, тази международна гаранция се счита за вписана от момента на вписване на условната международна гаранция, при условие че вписването е било все още налично непосредствено преди учредяването на международната гаранция, както предвижда член 7.5. Предходният параграф се прилага с необходимите изменения към вписването на условно прехвърляне на международна гаранция.6. Вписването е достъпно за търсене в базата данни на международния регистър в съответствие с критериите, установени в протокола.Член 20Съгласие за вписване1. Международна гаранция, условна международна гаранция или прехвърляне или условно прехвърляне на международна гаранция могат да бъдат вписани и всяко такова вписване може да бъде изменено или разширено преди изтичане на срока на действието му от всяка страна със съгласието в писмена форма на другата страна.2. Привилегированият ред на една международна гаранция пред друга международна гаранция може да бъде вписан от лицето, чиято гаранция остава от по-заден ред, или с негово съгласие в писмена форма по всяко време.3. Вписването може да бъде заличено от страната, в чиято полза то е извършено, или с нейното съгласие в писмена форма.4. Придобиването на международна гаранция чрез законова или договорна суброгация може да бъде


text: вписано от встъпилия в правата кредитор.5. Извъндоговорно право или гаранция, които подлежат на вписване, могат да бъдат вписани от техния титуляр.6. Уведомление за национална гаранция може да бъде вписано от титуляря на гаранцията.Член 21Срок на вписванетоВписването на международна гаранция остава в сила до заличаването ѝ или до изтичане на срока на действието ѝ, посочен във вписването.Член 22Търсене1. Всяко лице може чрез електронни средства да извърши или да поиска търсене в международния регистър по отношение на гаранции или условни международни гаранции, вписани в него, в съответствие с установеното в протокола и от правилата.2. При получаване на искане за търсене и в съответствие с установеното в протокола и правилата регистраторът издава удостоверение за търсене в регистъра чрез електронни средства по отношение на обект:а) което съдържа цялата вписана информация, свързана с обекта, като са указани датата и часът на вписване на такава информация; илиб) което констатира, че международният регистър не съдържа информация по отношение на обекта.3. Удостоверението за търсене, издадено в съответствие с предходния параграф, следва да указва, че кредиторът, посочен в сведенията по вписването, е придобил или възнамерява да придобие международна гаранция върху обекта, но не следва да указва дали вписването се отнася за международна гаранция или за условна международна гаранция, дори ако това може да бъде установено въз основа на съществуващите сведения по вписването.Член 23Списък с декларации и декларирани извъндоговорни права или гаранцииРегистраторът поддържа списък с декларации, оттегляния на декларации и категории извъндоговорни права или гаранции, за които депозитарят го е уведомил, че са били декларирани от договарящите се държави в съответствие с членове 39 и 40, като е указана датата на всяка такава декларация или оттегляне на декларация. Този списък се води и е достъпен за търсене по името на деклариращата държава и до него се осигурява достъп на всяко лице, което поиска това в съответствие с установеното в протокола и правилата.Член 24Доказателствена стойност на удостоверениятаДокумент, в предвидената от правилата форма, който има вид на удостоверение, издадено от международния регистър, съставлява оборима презумпция:а) за това, че е издаден от международния регистър; иб) за установените в него факти, включително датата и часа на вписване.Член 25Заличаване на вписване1. Когато задълженията, гарантирани с вписано обезпечение, или задълженията, които обуславят учредяването на вписано извъндоговорно право или гаранция, са погасени или когато условията за прехвърляне на правото на собственост при вписан договор за продажба с уговорка за изкупуване са изпълнени, титулярят на такава гаранция пристъпва без ненужно забавяне към заличаване на вписването след писмено искане от страна на длъжника, връчено или получено на адреса, указан във вписването.2. Когато условна международна гаранция или условно прехвърляне на международна гаранция са вписани, бъдещият кредитор или бъдещият приобретател пристъпва без ненужно забавяне към заличаване на вписването след писмено искане от страна на бъдещия длъжник или прехвърлителя, връчено или получено на адреса, указан във вписването, преди бъдещият кредитор или приобретателят да направи плащане или да се задължи да направи плащане.3. Когато задълженията, обезпечени с национална гаранция, посочена в уведомление за национална гаранция, са погасени, титулярят на такава гаранция пристъпва без ненужно забавяне към заличаване на вписването след писмено искане от


text: страна на длъжника, връчено или получено на адреса, указан във вписването.4. Когато е извършено вписване по погрешка или извършеното вписване е неправилно, лицето, в чиято полза е извършено вписването, пристъпва без ненужно забавяне към заличаване или изменение на вписването след писмено искане от страна на длъжника, връчено или получено на адреса, указан във вписването.Член 26Достъп до международната служба по вписванияНа никого не може да бъде отказан достъп до службата по вписвания и търсене в международния регистър на никакво основание, освен такова, свързано с неспазване на процедурите, предвидени в настоящата глава.ГЛАВА VIПРИВИЛЕГИИ И ИМУНИТЕТИ НА НАДЗОРНИЯ ОРГАН И НА РЕГИСТРАТОРАЧлен 27Правосубектност; имунитет1. Надзорният орган придобива международна правосубектност, ако до този момент все още не е притежавал такава.2. Надзорният орган и неговите длъжностни лица и служители се ползват с имунитет срещу съдебни или административни действия в съответствие с посоченото в протокола.3. а) Надзорният орган се ползва от освобождаване от данъци и от такива други привилегии, които могат да му бъдат предоставени чрез споразумение с приемащата държава.б) За целите на настоящия параграф "приемаща държава" означава държавата по местонахождение на надзорния орган.4. Активите, документите, базите данни и архивите на международния регистър са неприкосновени и се ползват с имунитет срещу изземване или други съдебни или административни действия.5. За целите на завеждане на иск срещу регистратора по член 28, параграф 1 или член 44 ищецът има право на достъп до информацията и документите, които са му необходими, за да може да упражни иска си.6. Надзорният орган може да отмени неприкосновеността и имунитетите, предоставени по силата на параграф 4.ГЛАВА VIIОТГОВОРНОСТ НА РЕГИСТРАТОРАЧлен 28Отговорност и финансови гаранции1. Регистраторът носи материална отговорност поради понесена загуба от лице, която загуба произтича непосредствено от грешка или пропуск на регистратора и неговите длъжностни лица и служители или от недоброто функциониране на международната система за вписване, освен в случаите, когато недоброто функциониране е причинено от събитие с неизбежен и непреодолим характер, което не е могло да бъде предотвратено чрез използване на най-добрите практики, които обикновено се прилагат в областта на проектирането и експлоатацията на електронни регистри, включително на тези, свързани с архивиране, сигурност на системите и изграждане на мрежи.2. Регистраторът не носи отговорност съгласно предходния параграф за фактическите неточности на сведенията по вписването, получени от регистратора или предадени от регистратора в състоянието, в което тези сведения са получени, нито за действия или обстоятелства, за които регистраторът и неговите длъжностни лица и служители не носят отговорност и които са възникнали преди получаването на сведенията по вписването в международния регистър.3. Материалната отговорност по параграф 1 може да бъде намалена в такава степен, в каквато лицето, което е претърпяло вредата, я е причинило или е допринесло за нейното настъпване.4. Регистраторът сключва застраховка или финансова гаранция, която покрива отговорността, упомената в настоящия член, до размера, определен от надзорния орган, в съответствие с протокола.ГЛАВА VIIIПРАВНИ ПОСЛЕДИЦИ НА МЕЖДУНАРОДНАТА ГАРАНЦИЯ ЗА ТРЕТИ ЛИЦАЧлен 29Предимство на конкуриращи се по ред гаранции1. Вписаната гаранция има предимство пред всяка друга гаранция, вписана на по-късна дата, както и пред невписана гаранция.2. Предимството на по-рано вписаната гаранция в съответствие с предходния параграф се прилага:а)


text: дори ако по-рано вписаната гаранция е придобита или вписана със знанието за съществуването на другата гаранция; иб) дори по отношение на направено плащане от титуляря на по-рано вписаната гаранция със знанието за съществуването на другата гаранция.3. Купувачът на обекта придобива правата върху него:а) обременени с всички вписани гаранции към момента на придобиване на тези права; иб) необременени с невписаните гаранции, дори ако купувачът е знаел за съществуването на тези гаранции.4. Потенциалният купувач или лизингополучателят придобива гаранцията или правата върху обекта:а) обременена(и) с всички гаранции, вписани преди вписването на международната гаранция, чийто титуляр е потенциалният продавач или лизингодателят; иб) необременена(и) с невписаните към този момент гаранции, дори ако потенциалният купувач или лизингополучателят е знаел за съществуването на тези гаранции.5. Предимството на конкуриращи се по ред гаранции или права съгласно настоящия член може да бъде изменено чрез споразумение между титулярите на тези гаранции или права, но приобретателят на гаранция от по-заден ред не е обвързан от такова споразумение, освен ако при прехвърлянето по-задният ред на гаранцията така, както е определен в споразумението, е бил вписан.6. Предимството на гаранция върху обект, установено съгласно настоящия член, се отнася и до обезщетението, получено за този обект.7. Настоящата конвенция:а) не засяга правата на дадено лице върху предмет, различен от обекта, преди присъединяването му към обекта, ако в съответствие с приложимото право тези права продължават да съществуват след присъединяването; иб) не възпрепятства възникването на права върху предмет, различен от обекта, който е бил предварително присъединен към обекта, когато тези права възникват в съответствие с приложимото право.Член 30Правни последици на несъстоятелността1. В случай на производство по несъстоятелност срещу длъжника международната гаранция има правно действие, ако преди започване на производството по несъстоятелност тази гаранция е била вписана в съответствие с настоящата конвенция.2. Никоя разпоредба на настоящия член не засяга правното действие на международна гаранция по време на производството по несъстоятелност, ако тази гаранция има правно действие в съответствие с приложимото право.3. Никоя разпоредба на настоящия член не засяга:а) действието на правните норми, приложими към производство по несъстоятелност, по отношение на унищожаемост на сделка, сключена с цел създаване на привилегировано вземане или с цел прехвърляне за измама на кредиторите; илиб) действието на процесуалните норми, свързани с принудително изпълнение на права по отношение на имущество, което се намира под контрола или под надзор на синдик.ГЛАВА IХПРЕХВЪРЛЯНЕ НА АКЦЕСОРНИ ПРАВА И НА МЕЖДУНАРОДНИ ГАРАНЦИИ; ПРАВА НА СУБРОГАЦИЯЧлен 31Правни последици на прехвърлянето1. Освен ако страните не са се споразумели за друго, с прехвърлянето на акцесорни права, извършено в съответствие с член 32, върху приобретателя преминават също:а) съответната международна гаранция; иб) всички права и привилегии на прехвърлителя съгласно настоящата конвенция.2. Никоя разпоредба на настоящата конвенция не възпрепятства частичното прехвърляне на акцесорните права на прехвърлителя. В случай на такова частично прехвърляне прехвърлителят и приобретателят могат да се споразумеят за правата на всеки един по отношение на съответната международна гаранция, прехвърлена в съответствие с предходния параграф, без това да води до отрицателни правни последици за длъжника без негово съгласие.3. При спазване на параграф 4 приложимото право определя с какви средства за защита и права на прихващане


text: разполага длъжникът срещу приобретателя.4. Длъжникът може по всяко време чрез споразумение в писмена форма да се откаже от всички или от някои средства за защита и права на прихващане, упоменати в предходния параграф, освен от средствата за защита, които произтичат от измамни действия от страна на приобретателя.5. В случай на прехвърляне за обезпечение прехвърлените акцесорни права преминават отново върху прехвърлителя, ако и доколкото те все още съществуват към момента, когато са погасени задълженията, обезпечени с прехвърлянето.Член 32Формални изисквания към прехвърлянето1. С прехвърлянето на акцесорни права преминава и съответната международна гаранция само ако тя:а) е в писмена форма;б) позволява акцесорните права да бъдат идентифицирани по договора, от който те възникват; ив) в случай на прехвърляне за обезпечение, позволява задълженията, обезпечени с прехвърлянето, да бъдат определени в съответствие с протокола, без да е необходимо да се посочва обезпечена сума или максимално обезпечена сума.2. Прехвърлянето на международна гаранция, създадена или предвидена по договор за учредяване на обезпечение, е недействително, освен ако някои или всички съответни акцесорни права също са прехвърлени.3. Настоящата конвенция не се прилага по отношение на прехвърлянето на акцесорни права, което не е годно правно основание за прехвърлянето на съответната международна гаранция.Член 33Задължения на длъжника към приобретателя1. Доколкото акцесорните права и съответната международна гаранция са прехвърлени в съответствие с членове 31 и 32, длъжникът по тези права и тази гаранция е обвързан от прехвърлянето и е задължен да извърши плащане или да удовлетвори по друг начин приобретателя, но само ако:а) длъжникът е бил уведомен за прехвърлянето в писмена форма от прехвърлителя или по негово упълномощаване; иб) уведомлението позволява акцесорните права да бъдат идентифицирани.2. Без да се засягат другите основания, въз основа на които плащането или изпълнението от страна на длъжника го освобождава от отговорност, плащането или изпълнението е действително за тази цел, ако е направено в съответствие с предходния параграф.3. Никоя разпоредба на настоящия член не засяга предимството на конкуриращи се по ред прехвърляния.Член 34Средства за защита на правата при неизпълнение по договор за прехвърляне за обезпечениеПри неизпълнение от страна на прехвърлителя по договор за прехвърляне на акцесорни права и на съответната международна гаранция за обезпечение, членове 8, 9 и 10—14 се прилагат в отношенията между прехвърлителя и приобретателя (а по отношение на акцесорните права — доколкото тези разпоредби биха могли да се прилагат за нематериални активи), както ако позоваванията:а) на обезпеченото задължение и на обезпечението са позовавания на задължението, обезпечено чрез прехвърляне на акцесорни права, и на съответната международна гаранция, и на обезпечението, създадено с това прехвърляне;б) на обезпечения кредитор или на кредитора и на длъжника са позовавания на прехвърлителя и приобретателя;в) на титуляря на международната гаранция са позовавания на приобретателя; иг) на обекта са позовавания на прехвърлените акцесорни права и на съответната международна гаранция.Член 35Предимство на конкуриращи се по ред прехвърляния1. Когато има конкуриращи се по ред прехвърляния на акцесорни права и поне едно от прехвърлянията включва съответната международна гаранция и е вписано, разпоредбите на член 29 се прилагат, както ако позоваванията на вписаната гаранция са позовавания на акцесорни права и съответната вписана гаранция и както ако позоваванията на


text: вписаната или невписаната гаранция са позовавания на вписано или невписано прехвърляне.2. Член 30 се прилага за прехвърляне на акцесорни права, както ако позоваванията на международна гаранция са позовавания на прехвърляне на акцесорни права и на съответната международна гаранция.Член 36Предимство на приобретателя по отношение на акцесорните права1. Приобретателят на акцесорни права и на съответната международна гаранция, чието прехвърляне е било вписано, има предимство по силата на член 35, параграф 1 пред друг приобретател на акцесорните права само:а) ако в договора, от който възникват акцесорните права, се посочва, че те са обезпечени с обекта или са свързани с него; иб) доколкото акцесорните права са свързани с даден обект.2. За целите на буква б) от предходния параграф акцесорните права са свързани с даден обект, когато те включват право за получаване на плащане или на друг вид изпълнение, което се отнася до:а) авансово платена сума, използвана за закупуването на обекта;б) авансово платена сума, използвана за закупуването на друг обект, по отношение на който прехвърлителят е титуляр на друга международна гаранция, ако прехвърлителят е прехвърлил тази гаранция на приобретателя и прехвърлянето е вписано;в) дължимата цена за обекта;г) дължимите наеми за обекта; илид) други задължения, които възникват от сделка, упомената в някоя от предходните букви.3. Във всички тези случаи предимството на конкуриращи се по ред прехвърляния на акцесорни права се определя от приложимото право.Член 37Правни последици на несъстоятелността на прехвърлителяРазпоредбите на член 30 се прилагат за производството по несъстоятелност срещу прехвърлителя, както ако позоваванията на длъжника са позовавания на прехвърлителя.Член 38Суброгация1. При спазване на параграф 2 никоя разпоредба на настоящата конвенция не засяга придобиването на акцесорни права и на съответната международна гаранция чрез законова или договорна суброгация в съответствие с приложимото право.2. Предимството между правото, предвидено в предходния параграф, и конкуриращото го по ред право може да бъде изменено чрез споразумение между титулярите на съответните права, но приобретателят на гаранция от по-заден ред не е обвързан от такова споразумение, освен ако при прехвърлянето по-задният ред на гаранцията така, както е определен в споразумението, е бил вписан.ГЛАВА ХПРАВА ИЛИ ГАРАНЦИИ, КОИТО МОГАТ ДА БЪДАТ ПРЕДМЕТ НА ДЕКЛАРАЦИИ ОТ СТРАНА НА ДОГОВАРЯЩИТЕ СЕ ДЪРЖАВИЧлен 39Права, които имат предимство без вписване1. Всяка договаряща се държава може по всяко време чрез декларация, депозирана при депозитаря на протокола, да посочи общо или за отделни случаи:а) категориите от извъндоговорни права или гаранции (различни от правата или гаранциите, за които се прилага член 40), които съгласно законодателството на държавата имат предимство пред гаранция върху обект от същия ред като гаранцията на титуляря на вписана международна гаранция, и които имат предимство пред вписана международна гаранция, независимо дали тази гаранция е свързана с производство по несъстоятелност или не; иб) че никоя разпоредба на настоящата конвенция не засяга правото на държава или на държавна организация, на междуправителствена организация или на друг частен доставчик на обществени услуги да запорира или да задържи обект съгласно законодателството на дадената държава като плащане на дължими суми към такава организация или доставчик, които са пряко свързани с предоставените по отношение на този обект или на друг обект услуги;2. Декларация, направена по


text: предходния параграф, може да обхваща и категории, които са създадени след депозирането ѝ.3. Извъндоговорно право или гаранция има предимство пред международна гаранция само ако такова право или гаранция спада към категория, която е посочена в декларация, депозирана преди вписването на международната гаранция.4. Независимо от разпоредбите на предходния параграф при ратификацията, приемането, утвърждаването или присъединяването към протокола всяка договаряща се държава може да декларира, че право или гаранция, спадащо(а) към категория, която е посочена в декларация, направена по параграф 1, буква а), има предимство пред международна гаранция, вписана преди датата на такава ратификация, приемане, утвърждаване или присъединяване.Член 40Извъндоговорни права или гаранции, които подлежат на вписванеВсяка договаряща се държава може по всяко време чрез декларация, депозирана при депозитаря на протокола, да изброи категориите от извъндоговорни права или гаранции в съответствие с настоящата конвенция, които следва да бъдат вписани към дадена категория обекти, така че правата или гаранциите да се приравнят на международни гаранции и да бъдат уредени по съответния начин. Такава декларация може периодично да бъде изменяна.ГЛАВА XIПРИЛАГАНЕ НА КОНВЕНЦИЯТА КЪМ ПРОДАЖБАТАЧлен 41Продажба и условна продажбаНастоящата конвенция се прилага към продажбата или условната продажба на обект в съответствие с протокола и измененията, които могат да бъдат внесени в него.ГЛАВА XIIКОМПЕТЕНТНОСТЧлен 42Избор на съд1. При спазване на членове 43 и 44 съдилищата на договаряща се държава, избрани от страните по сделка, са компетентни по отношение на всеки иск, заведен в съответствие с настоящата конвенция, независимо дали избраният съд има връзка със страните или със сделката. Тази компетентност е изключителна, освен ако страните не са се споразумели за друго.2. Всяко такова споразумение се сключва в писмена форма или във всяка друга форма, която отговаря на формалните законови изисквания в държавата на избрания съд.Член 43Компетентност по член 131. Съдилищата на договаряща се държава, избрани от страните, и съдилищата на договарящата се държава, на чиято територия се намира обектът, са компетентни да разпоредят охранителните мерки, предвидени в член 13, параграф 1, букви а)—в) и параграф 4 по отношение на този обект.2. Компетентни да разпоредят охранителни мерки по член 13, параграф 1, буква г) или други временни охранителни мерки по смисъла на член 13, параграф 4 са:а) съдилищата, избрани от страните; илиб) съдилищата на договарящата се държава, на чиято територия се намира длъжникът, в случай че съгласно условията на постановлението, което ги разпорежда, тези охранителни мерки могат да бъдат принудително изпълнени само на територията на тази договаряща се държава.3. Даден съд е компетентен в съответствие с предходните параграфи дори ако окончателното решение по иска, упоменато в член 13, параграф 1, може да бъде или ще бъде произнесено в съд на друга договаряща се държава или чрез арбитраж.Член 44Компетентност за издаване на постановления срещу регистратора1. Съдилищата по мястото, където се намира централното управление на регистратора, имат изключителна компетентност да присъждат обезщетяване на вреди или да издават постановления срещу регистратора.2. Ако лице не отговори на искане, направено в съответствие с член 25, и това лице е престанало да съществува или не може да бъде открито, за да бъде изпълнено постановление срещу него, съгласно което лицето следва да заличи вписването,


text: съдилищата, упоменати в предходния параграф, имат изключителна компетентност по молба на длъжника или на бъдещия длъжник да издадат постановление до регистратора, с което се разпорежда на регистратора да заличи вписването.3. Ако лице не изпълни постановление на съд, който е компетентен в съответствие с настоящата конвенция или, в случая на национална гаранция, при постановление на компетентен съд лицето да пристъпи към заличаване или поправяне на вписването, съдилищата, упоменати в параграф 1, могат да разпоредят на регистратора да предприеме мерки за привеждане в действие на това постановление.4. Освен ако предходните параграфи не предвиждат друго, никой съд не може да налага задължителни мерки или да издава постановления, съдебни решения или разпореждания срещу регистратора.Член 45Компетентност по отношение на производства по несъстоятелностРазпоредбите на настоящата глава не се прилагат по отношение на производствата по несъстоятелност.ГЛАВА XIIIВРЪЗКА С ДРУГИ КОНВЕНЦИИЧлен 45аВръзка с Конвенцията на Организацията на обединените нации за прехвърляне на вземанията (цесия) в международната търговияНастоящата конвенция има предимство пред Конвенцията на Организацията на обединените нации за прехвърляне на вземанията (цесия) в международната търговия, открита за подписване на 12 декември 2001 г. в Ню Йорк, що се отнася до прехвърлянето на вземания (цесията), които са акцесорни права, свързани с международни гаранции върху авиационни обекти, железопътни подвижни състави и космически средства.Член 46Връзка с Конвенцията на UNIDROIT за международен финансов лизингВръзката между настоящата конвенция и Конвенцията на UNIDROIT за международен финансов лизинг, подписана в Отава на 28 май 1988 г., може да бъде определена в протокола.ГЛАВА XIVЗАКЛЮЧИТЕЛНИ РАЗПОРЕДБИЧлен 47Подписване, ратификация, приемане, утвърждаване или присъединяване1. Настоящата конвенцията се открива за подписване в Кейптаун на 16 ноември 2001 г. от държавите, участващи в дипломатическата конференция за приемане на конвенция за подвижното оборудване и на протокол за въздухоплавателните средства, проведена в Кейптаун от 29 октомври до 16 ноември 2001 г. След 16 ноември 2001 г. конвенцията е открита за подписване от всички държави в седалището на Международния институт за унифициране на частното право (UNIDROIT) в Рим до нейното влизане в сила в съответствие с член 49.2. Настоящата конвенция подлежи на ратификация, приемане или утвърждаване от подписалите я държави.3. Всяка държава, която не подпише настоящата конвенция, може да се присъедини към нея по всяко време.4. Ратификацията, приемането, утвърждаването или присъединяването се осъществяват чрез депозиране на официален документ за тази цел при депозитаря.Член 48Регионални организации за икономическа интеграция1. Регионална организация за икономическа интеграция, която е съставена от суверенни държави и е компетентна по някои въпроси, уредени от настоящата конвенция, може също така да подпише, приеме, утвърди или да се присъедини към настоящата конвенция. В такъв случай регионалната организация за икономическа интеграция има правата и задълженията на договаряща се държава, доколкото тази организацията е компетентна по въпроси, уредени от настоящата конвенция. Когато в настоящата конвенция броят на договарящите се държави е от значение, регионалната организация за икономическа интеграция не се счита за договаряща се държава в допълнение към своите държави-членки, които са договарящи се държави.2. При подписването, приемането, утвърждаването или присъединяването регионалната организация за икономическа интеграция прави декларация до депозитаря, като посочва въпросите, уредени от настоящата конвенция, по отношение на които ѝ е била прехвърлена


text: компетентност от нейните държави-членки. Регионалната организация за икономическа интеграция уведомява незабавно депозитаря относно всички промени в разпределението на описаната в декларацията по настоящия параграф компетентност, включително относно прехвърлянето на нови правомощия.3. Всяко позоваване в настоящата конвенция на "договаряща се държава" или "договарящи се държави" или "държава — страна по конвенцията" или "държави — страни по конвенцията" се прилага и за регионалната организация за икономическа интеграция, когато контекстът налага това.Член 49Влизане в сила1. Настоящата конвенция влиза в сила на първия ден от месеца след изтичането на срок от три месеца след датата на депозиране на третия инструмент за ратификация, приемане, утвърждаване или присъединяване, но само що се отнася до категория обекти, към които се прилага даден протокол:а) от момента на влизане в сила на този протокол;б) при спазване на условията на този протокол; ив) между държавите — страни по конвенцията и по настоящия протокол.2. За други държави настоящата конвенция влиза в сила на първия ден от месеца след изтичането на срок от три месеца след датата на депозиране на техния инструмент за ратификация, приемане, утвърждаване или присъединяване, но само що се отнася до категория обекти, към които се прилага даден протокол, и в съответствие с условията по отношение на такъв протокол в букви а), б) и в) от предходния параграф:Член 50Вътрешни сделки1. При ратификацията, приемането, утвърждаването или присъединяването към протокола договаряща се държава може да декларира, че настоящата конвенция не се прилага към вътрешни сделки за тази държава по отношение на всички видове обекти или само на някои от тях.2. Независимо от разпоредбите на предходния параграф към вътрешните сделки се прилагат разпоредбите на член 8, параграф 4, член 9, параграф 1, член 16, глава V, член 29 и разпоредбите на настоящата конвенция, които се отнасят до вписаните гаранции.3. Когато уведомление за национална гаранция е вписано в международния регистър, предимството на титуляря на тази гаранция съгласно член 29 не се засяга от това, че тази гаранция е във владение на друго лице поради прехвърляне или суброгация в съответствие с приложимото право.Член 51Бъдещи протоколи1. Депозитарят може да създава работни групи в сътрудничество със съответните неправителствени организации, които счита за подходящи, за оценяване доколко е осъществимо разширяване на действието на настоящата конвенция чрез един или повече протоколи, за да бъдат обхвати обекти от категориите подвижно оборудване с висока стойност, различни от категориите, упоменати в член 2, параграф 3, от които всеки обект е еднозначно идентифициран, както и акцесорните права, свързани с такива обекти.2. Депозитарят изпраща текста на всеки предварителен проект на протокол за категория обекти, изготвен от такава работна група, на всички държави — страни по настоящата конвенция, на всички държави членки на депозитаря, на държавите членки на Организацията на обединените нации, които не са членки на депозитаря, и на съответните междуправителствени организации и кани тези държави и организации да участват в преговори на междуправителствено равнище за изготвяне на проект на протокол въз основа на такъв предварителен проект на протокол.3. Депозитарят изпраща също така текста на всеки предварителен проект на протокол, изготвен от такава работна група, на съответните неправителствени организации, които счита за подходящи.


text: Такива неправителствени организации се приканват да представят на депозитаря своевременно своите забележки по текста на предварителния проект на протокол и да участват като наблюдатели в изготвянето на проекта на протокол.4. Когато компетентните органи на депозитаря сметнат, че даден проект на протокол е готов за приемане, депозитарят свиква дипломатическа конференция за неговото приемане.5. След приемането на такъв протокол, при спазване на параграф 6, настоящата конвенция се прилага към категорията обекти, предвидени в протокола.6. Член 45а от настоящата конвенция се прилага към такъв протокол само ако това е изрично предвидено в протокола.Член 52Териториални единици1. Ако договаряща се държава има две или повече териториални единици с различни правни системи по отношение на въпроси, уредени от настоящата конвенция, при подписването, ратификацията, приемането, утвърждаването или присъединяването тя може да декларира, че настоящата конвенция се прилага спрямо всички нейни териториални единици или спрямо само една или няколко от тях и може да измени тази си декларация чрез подаването на друга декларация по всяко време.2. В декларацията се посочват изрично териториалните единици, спрямо които се прилага настоящата конвенция.3. Ако договаряща се държава не е направила декларация по параграф 1, настоящата конвенция се прилага спрямо всички териториални единици на тази държава.4. Когато договаряща се държава разшири прилагането на настоящата конвенция към една или няколко от своите териториални единици, декларациите, допустими съгласно настоящата конвенция, могат да бъдат направени по отношение на всяка една териториална единица, като декларациите, направени по отношение на дадена териториална единица, могат да се различават от декларациите, направени по отношение на друга териториална единица.5. Ако по силата на декларация по параграф 1 прилагането на настоящата конвенция се разширява към една или няколко териториални единици на договаряща се държава:а) се счита, че длъжникът се намира в договаряща се държава само ако е вписан или учреден в съответствие със законодателството на териториалната единица, спрямо която се прилага настоящата конвенция, или ако седалището му по устав, централното му управление, мястото му на дейност или мястото му на обичайно пребиваване се намира в териториалната единица, спрямо която се прилага настоящата конвенция;б) всяко позоваване на местонахождението на обект в договаряща се държава се отнася до местонахождението на обекта в териториалната единица, спрямо която се прилага настоящата конвенция; ив) всяко позоваване на административните органи в тази договаряща се държава се разбира като позоваване на административните органи, които са компетентни в териториалната единица, спрямо която се прилага настоящата конвенция.Член 53Определяне на съдилищатаПри ратификацията, приемането, утвърждаването или присъединяването към протокола договаряща се държава може да декларира кой "съд" или кои "съдилища" са компетентни за целите на член 1 и на глава XII от настоящата конвенция.Член 54Декларации относно средствата за защита на правата1. При ратификацията, приемането, утвърждаването или присъединяването към протокола договаряща се държава може да декларира, че докато обезпеченият обект се намира на нейна територия или се контролира от нейна територия, обезпеченият кредитор не следва да дава на лизинг обекта на тази територия.2. При ратификацията, приемането, утвърждаването или присъединяването към протокола всяка договаряща се държава следва да декларира дали средствата за защита на правата на разположение на кредитора съгласно разпоредбите на настоящата конвенция, за